2002R0494 — LV — 01.01.2016 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 494/2002

(2002. gada 19. marts),

ar ko nosaka tehniskus papildu pasākumus heka krājumu atjaunošanai ICES III, IV, V, VI un VII apakšapgabalā un ICES VIII.a, VIII.b, VIII.d un VIII.e rajonā







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 30. marta Regulu (EK) Nr. 850/98 par zivsaimniecības resursu saglabāšanu, izmantojot tehniskus pasākumus jūras organismu mazuļu aizsardzībai ( 1 ), kurā jaunākie grozījumi izdarīti ar Regulu (EK) Nr. 973/2001 ( 2 ), un jo īpaši tās 45. panta 1. punktu, tā kā: (1) Starptautiskā Jūras pētniecības padome (ICES) 2000. gada novembrī norādīja, ka heka krājumi ICES III, IV, V, VI un VII apakšapgabalā un ICES VIII.a, VIII.b, VIII.d un VIII.e rajonā ir pakļauti nopietnam izsīkšanas riskam. (2) Lielākā daļa krājumu apdzīvo ICES V, VI un VII apakšapgabalu un ICES VIII.a, VIII.b, VIII.d un VIII.e rajonu. (3) Komisijas 2001. gada 14. jūnija Regulā (EK) Nr. 1162/2001, ar ko nosaka pasākumus heka krājumu atjaunošanai ICES III, IV, V, VI un VII apakšapgabalā un ICES VIII.a, VIII.b, VIII.d un VIII.e rajonā un saistītos nosacījumus zvejas kuģu darbību kontrolei ( 3 ), noteikti vairāki tehniski papildu pasākumi, kas saistīti ar šo krājumu saglabāšanu. (4) Minētie tehniskie pasākumi paliks spēkā līdz 2002. gada 1. martam. Tomēr līdz minētajai dienai Regula (EK) Nr. 850/98 nebūs pārskatīta. Ja minētos pasākumus pārtrauks piemērot, tad heka krājumiem tiks nodarīts nopietns kaitējums. (5) Tāpēc tūlīt ir jārīkojas, lai nodrošinātu, ka Regulā (EK) Nr. 1162/2001 paredzētos pasākumus turpina piemērot, līdz Padome pieņem Regulas (EK) Nr. 850/98 pārskatīto redakciju. (6) Zveja ar rāmju traļiem, kam linuma acu izmērs ir mazāks nekā 100 mm, apgabalos, kur citādi ir ierobežota zveja ar citiem velkamiem zvejas rīkiem, kuriem linuma acu izmērs ir 100 mm vai lielāks, nevarētu apdraudēt heka krājumu saglabāšanu, jo, šādi zvejojot ar rāmju traļiem, to heku, ko nozvejo piezvejā, ir ļoti maz. Tomēr ir jānodrošina, lai mazais piezvejas līmenis netiktu pārsniegts un lai tiktu ierobežots laikposms un ģeogrāfiskais apgabals, kurā šāda zveja var notikt. (7) Regulas (EK) Nr. 1162/2001 2. panta 2. punktā paredzēta atkāpe, kuras pamatā ir fakts, ka heka nozvejas ierobežojumi izraisītu nopietnas ekonomiskas problēmas mazajiem zvejas kuģiem, kuru zvejas braucieni ilgst vienu diennakti. Minētajai atkāpei ir maza ietekme uz heka krājumu saglabāšanu un atjaunošanu. Tāpēc tā būtu jāpatur spēkā. (8) Šajā regulā paredzētie pasākumi ir saskaņā ar Zivsaimniecības pārvaldības komitejas atzinumu, tā kā: IR PIEŅĒMUSI ŠO REGULU.







1. pants

Šī regula attiecas uz zvejas kuģiem, kas darbojas ICES V un VI apakšapgabalā un ICES VII.b, VII.c, VII.f, VII.g, VII.h, VII.j un VII.k rajonā, un ICES VIII.a, VIII.b, VIII.d un VIII.e rajonā.

▼M1

1.a pants

Šajā regulā “neplānota nozveja” ir to jūras organismu nejauša nozveja, kuri saskaņā ar Eiropas Parlamenta un Padomes Regulas (ES) Nr. 1380/2013 ( 4 ) 15. pantu ir jāizkrauj un jāatskaita no kvotām tāpēc, ka tie ir mazāki par minimālo saglabāšanas references izmēru, vai arī tāpēc, ka nozvejotais daudzums pārsniedz saskaņā ar nozvejas sastāva un piezvejas noteikumiem atļauto daudzumu.

▼B

2. pants

1. Neatkarīgi no Regulas (EK) Nr. 850/98 4. panta 4. punktā un 15. pantā paredzētajiem nosacījumiem heka (Merluccius merluccius) lomi, ko patur uz jebkura kuģa, uz kura ir jebkāds velkams zvejas rīks, izņemot rāmju traļus ar linuma acu izmēru 55 līdz 99 mm, nedrīkst pārsniegt 20 % no kopējā jūras organismu loma, kuru patur uz kuģa, un heka lomi, ko patur uz jebkura kuģa, uz kura ir rāmju tralis ar linuma acu izmēru 55 līdz 99 mm, nedrīkst pārsniegt 5 % no tā jūras organismu loma kopējā svara, ko patur uz kuģa.

2. Nosacījumi, kas paredzēti 1. punktā, neattiecas uz nevienu kuģi, kura kopgarums ir mazāks nekā 12 metri un kurš atgriežas ostā 24 stundu laikā pēc tam, kad tas pēdējo reizi izgājis no ostas.

▼M1

3. Šā panta 1. punktu nepiemēro tādu heku neplānotai nozvejai, uz kuriem attiecas Regulas (ES) Nr. 1380/2013 15. pantā noteiktais izkraušanas pienākums. Tādu neplānotu nozveju izkrauj un atskaita no kvotām.

▼B

3. pants

Aizliegts izmantot:

a) izņemot ICES V un VI apakšapgabalu — jebkādu āmi un/vai velkamā vada pagarinājumu, izņemot rāmju traļus, kam linuma acu izmērs ir lielāks nekā 55 mm un kas nav izgatavots no vienas auklas linuma, kurā neviena aukla nav resnāka par 6 mm, vai kas nav izgatavots no divu auklu linuma, kurā neviena aukla nav resnāka par 4 mm;

b) jebkādu grunts velkamo vadu, izņemot rāmju trali ar āmi, kam linuma acu izmērs ir 70 līdz 89 mm, ar vairāk nekā 120 linuma acīm jebkurā minētā āmja perimetrā, izņemot savienojumus un eģes;

c) jebkādu grunts velkamo vadu, izņemot rāmju trali ar atsevišķām kvadrātveida četrmalu acīm, kuru malu garums nav aptuveni vienāds;

d) jebkādu grunts velkamo vadu ar āmi, kam linuma acu izmērs ir mazāks nekā 100 mm un kas nevis piešūts pie tās vada daļas, kura ir priekšā āmim, bet piestiprināts kā citādi.

4. pants

Aizliegts vest uz kuģa vai izmantot jebkādu rāmju trali, kam linuma acu izmērs ir vai nu 70 mm, vai lielāks par to, ja vien visa šāda tīkla priekšējās daļas augšējā puse nesastāv no linuma plātnes, kurai nav atsevišķu acu, kas ir mazākas nekā 180 mm, un kura piestiprināta:

— tieši pie augšējās virves vai

— pie ne vairāk kā trim tāda linuma rindām, kuram ir jebkāds acu izmērs un kurš piestiprināts tieši pie augšējās virves.

Linuma plātne stiepjas tīkla aizmugurējās daļas virzienā vismaz tik acu, cik nosaka:

a) dalot rāmja garumu metros ar 12;

b) reizinot a) punktā iegūto rezultātu ar 5400;

c) dalot b) punktā iegūto rezultātu ar plātnes mazākās acs izmēru milimetros;

d) neņemot vērā nevienu decimālo vai citu daļu c) punktā iegūtajā rezultātā.

5. pants

1. Šā panta 2. punkta mērķiem nosaka šādus ģeogrāfiskus apgabalus:

a) apgabalu starp taisnām līnijām, kas secīgi savieno šādas ģeogrāfiskās koordinātas un izslēdz visas šā apgabala daļas, kuras atrodas 12 jūras jūdžu robežās no Īrijas bāzes līnijas: 53o30'Z, 11o00'R 53o30'Z, 12o00'R 53o00'Z, 12o00'R 51o00'Z, 11o00'R 49o30'Z, 11o00'R 49o30'Z, 07o00'R 51o00'Z, 07o00'R 51o00'Z, 10o30'R 51o30'Z, 11o00'R 53o30'Z, 11o00'R;

b) apgabalu starp taisnām līnijām, kas secīgi savieno šādas ģeogrāfiskās koordinātas un izslēdz visas šā apgabala daļas, kuras atrodas 12 jūras jūdžu robežās no Francijas bāzes līnijas: 48o00'Z, 06o00'R 48o00'Z, 07o00'R 45o00'Z, 02o00'R 44o00'Z, 02o00'R punkts 44o00'Z Francijas krastā punkts 45o30'Z Francijas krastā 45o30'Z, 02o00'R 45o45'Z, 02o00'R 48o00'Z, 06o00'R.

2. Apgabalos, kas noteikti 1. punktā:

— aizliegts veikt jebkādu zvejas darbību, izmantojot jebkādu velkamo vadu, izņemot rāmju trali, kam linuma acu izmērs ir 55 līdz 99 mm,

— aizliegts daļēji vai pilnīgi iegremdēt vai kā citādi izmantot jebkādiem mērķiem jebkādu velkamo vadu, izņemot rāmju trali, kam linuma acu izmērs ir 55 līdz 99 mm,

— visus velkamos vadus, izņemot rāmju traļus, kam linuma acu izmērs ir 55 līdz 99 mm, satin un sakrauj saskaņā ar noteikumiem, kuri paredzēti 20. panta 1. punktā 1993. gada 1. oktobra Regulā (EEK) Nr. 2847/93, ar ko izveido kontroles sistēmu, kura piemērojama kopējā zivsaimniecības politikā ( 5 ).

Apgabalā, kas noteikts 1. punkta a) apakšpunktā:

— aizliegts veikt jebkādas zvejas darbības, izmantojot jebkādu stacionāru zvejas rīku, kam linuma acu izmērs ir mazāks nekā 120 mm,

— aizliegts daļēji vai pilnīgi iegremdēt jebkādu stacionāru zvejas rīku, kam linuma acu izmērs ir mazāks nekā 120 mm, vai to izmantot kā citādi jebkādiem citiem mērķiem,

— visus stacionāros zvejas rīkus, kam linuma acu izmērs ir mazāks nekā 120 mm, satin un sakrauj saskaņā ar Regulas (EEK) Nr. 2847/93 20. panta 1. punktā paredzētajiem noteikumiem.

Apgabalā, kas noteikts 1. punkta b) apakšpunktā:

— aizliegts veikt jebkādas zvejas darbības, izmantojot jebkādu stacionāru zvejas rīku, kam linuma acu izmērs ir mazāks nekā 100 mm,

— aizliegts daļēji vai pilnīgi iegremdēt jebkādu stacionāru zvejas rīku, kam linuma acu izmērs ir mazāks nekā 100 mm, vai to izmantot kā citādi jebkādiem citiem mērķiem,

— visus stacionāros zvejas rīkus, kam linuma acu izmērs ir mazāks nekā 100 mm, satin un sakrauj saskaņā ar Regulas (EEK) Nr. 2847/93 20. panta 1. punktā paredzētajiem noteikumiem.

6. pants

1. Apgabalā, kas noteikts 5. panta 1. punkta a) apakšpunktā, rāmju traļus, kuriem linuma acu izmērs ir no 55 līdz 99 mm, var izmantot vai daļēji vai pilnīgi iegremdēt tikai tajā apgabala daļā, kas atrodas uz austrumiem no 07o30'R, un tikai no aprīļa līdz oktobrim.

2. Apgabalā, kas noteikts 5. panta 1. punkta b) apakšpunktā, rāmju traļus, kuriem linuma acu izmērs ir no 55 līdz 99 mm var izmantot vai daļēji un pilnīgi iegremdēt tikai tajā apgabala daļā, kas atrodas uz dienvidiem no 46o00'Z, un tikai no jūnija līdz septembrim.

3. Šīs regulas 5. panta 1. punkta a) apakšpunktā un 5. panta 1. punkta b) apakšpunktā noteikto apgabalu daļās, kas atrodas ārpus šā panta 1. un 2. punktā minētajiem apgabaliem, visus rāmju traļus, kuru linuma acu izmērs ir no 55 līdz 99 mm, satin un sakrauj saskaņā ar Regulas (EEK) Nr. 2847/93 20. panta 1. punktā paredzētajiem noteikumiem.

7. pants

Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.

To piemēro no 2002. gada 1. marta.

Šī regula uzliek saistības kopumā un ir tieši piemērojama visās dalībvalstīs.